Kulturskolerådet

Kulturskolerådet er en organisasjon for kommuner som eier og driver kommunale kulturskoler. Kulturskolerådet har arbeidet med saker som blant annet lovfesting av skoleslaget og utviklingen av en nasjonal rammeplan for kulturskolen. Utdanningskomiteen på Stortinget har utnevnt Kulturskolerådet til kompetansesenteret som skal bistå kommunene i å utvikle sine kulturskoler til lokale ressurssentre.

 Historikk 
Kulturskolerådet ble stiftet i Kristiansand i 1973, og er i dag en medlems-, interesse- og utviklingsorganisasjon for kommuner som eier og driver kulturskoler.

I starten var navnet Norsk Musikkskoleråd (NOMU). NOMU ble stiftet som et samarbeids- og kontaktorgan for norske musikkskoler. Det startet som et samarbeidsforum for musikkskolerektorer. De første årene var virksomheten kun basert på ulønnede tillitsverv. Rådet skiftet navn til Norsk musikk- og kulturskoleråd (NMoK) i 1997.

Kunstskolene har en kort historie i Norge. På begynnelsen av 1970-tallet var det færre enn 50 kommuner som hadde kulturskoletilbud er for barn og ungdom, og de første skolene ble etablert i 1989. Disse skolene har stort sett kommet i gang på grunn av to sentralt initierte prosjekter, «Kunstskoler for barn og unge» (1989–1992) og «Kunstskoleforsøket» (1994–1996)

Etterhvert som tiden gikk økte arbeidsmengden, og mot slutten av 80-tallet ønsket flere en større grad av profesjonalisering. Det ble derfor opprettet en stilling som daglig leder.

I juni 1997 fikk kulturskolens sin egen lovparagraf, da Stortinget vedtok følgende som Opplæringslovens paragraf 13-6 Musikk- og kulturskoletilbod: «Alle kommunar skal aleine eller i samarbeid med andre kommunar ha eit musikk- og kulturskoletilbod til barn og unge, organisert i tilknyting til skoleverket og kulturlivet elles.»  Etter lovfestingen av musikk–og kulturskoler  gikk utviklingen i retning av sammenslåing av kunstskoler og musikkskoler.

I 1998 gikk NMoK sammen med Norsk kunstskoleråd og dannet Norsk kulturskoleråd, som ble stiftet i Arendal i 1995 og var kunstskolenes interesseorgan og hadde gitt veiledning til kommunene på fagområdet.

I oktober 2025 vedtok Norsk kulturskoleråds landsting å endre organisasjonens navn til Kulturskolerådet.

Svært mange kommuner fant det naturlig å bli medlemmer i Kulturskolerådet. I 2018 hadde Kulturskolerådet 411 av landets 422 kommuner som eiere og medlemmer, og kulturskoletilbudet rommer blant annet dans, musikk, sirkus, skapende skriving, teater og visuell kunst. I 1998 var det registrert 38 skoler, hvorav ti var private.

 Arbeidsområder 
Kulturskolerådet har nå et spesielt fokus på implementering av den nyeste rammeplanen for kulturskolen, «Kulturskole for alle», en plan som Kulturskolerådet selv initierte, utarbeidet og utga i 2025.

 Internasjonal organisasjonsvirksomhet 
 Europeisk musikkskoleunion (EMU) 
Kulturskolerådet er medlem av EMU. EMU samler musikk- og kulturskoleorganisasjoner fra 26 land til årlige møter, og arrangerer annethvert år festivaler for barn og unge.

 Nordisk musikk- og kulturskolekonferanse 

I 2015 ble det for første gang arrangert en nordisk musikk- og kulturskolekonferanse, som ble fulgt opp med samme type konferanse i Helsingfors høsten 2016, Norge høsten 2017 og Sverige våren 2018.  Neste konferanse finner sted på Island i 2019.

 Valgte ledere 
 1973–1982: Jørg Johnsen
 1982–1984: Harry Rishaug
 1984–1986: Odd Eikemo
 1986–1988: Kåre Opdal
 1988–1994: Osvald Solheim
 1994–1998: Øyvind Schanke
 1998–2004: Lidvin Osland
 2004–2008: Per Eivind Johansen
 2008–2012: Aase Sætran
 2012–2012: Trygg Jakola (konstituert juni 2012–oktober 2012)
 2012–2020: Nils R. Sandal
 2020–2024: Helga Pedersen
 2025– : Terje Lindberg

 Direktører 
 1973–1989: Jørg Johnsen
 1989–2004: Wilhelm Dahl
 2004–2007: Harry Rishaug
 2008–2010: Oddvin Vatlestad (konstituert)
 2011–2013: Inger Anne Westby
 2013–2013: Merete Wilhelmsen (konstituert august 2013)
 2013–: Morten Christiansen

 Fotnoter 

 Referanser 

 Eksterne lenker 


Kategori:Kulturskoler
Kategori:Interesseorganisasjoner